ରାଇକିଆ

ରାଇକିଆ, ଭାରତୀୟ ରାଜ୍ୟ ଓଡ଼ିଶାର କନ୍ଧମାଳ ଜିଲାର ଏକ ସହର । ଏହାକୁ କନ୍ଧମାଳ ଜିଲ୍ଲାର ବାଣିଜ୍ୟିକ କେନ୍ଦ୍ର କୁହାଯାଏ ।
 ଭୌଗୋଳିକ ଅବସ୍ଥିତି 
ଏହାର ଭୌଗୋଳିକ ଅବସ୍ଥିତି : 20.47°N 84.23°Eଠାରେ ଓ ଏହା ସମୁଦ୍ରପତ୍ତନଠାରୁ ୪୮୫ ମିଟର ଉପରେ ରହିଛି । ଏହା ରାଜପଥଦ୍ୱାରା ଅନ୍ୟାନ୍ୟ ସହରମାନଙ୍କ ସହ ସଂଯୁକ୍ତ । ଏହାର ନିକଟତମ ରେଳ ଷ୍ଟେସନ ରେଢାଖୋଲଠାରେ ୧୦୦ କିଲୋମିଟର ଦୂରରେ ଅବସ୍ଥିତ । 
 ପର୍ଯ୍ୟଟକ ଆକର୍ଷଣ  
ଅତ୍ୟନ୍ତ ଉଚ୍ଚ ପତ୍ତନରେ ଥିବା ଏହି ଅଞ୍ଚଳରେ ଘଞ୍ଚ ଅରଣ୍ୟ ଓ ପାହାଡରେ ଭରା ସବୁଜିମା ରହିଛି । ଏହା ନିକଟରେ କିଛି କ୍ଷୁଦ୍ର ଓ ବୃହତ ଜଳପ୍ରପାତ ମଧ୍ୟ ରହିଛି । ସେଥି ମଧ୍ୟରୁ ମୋଡାସୁର କୁଟି ଅନନ୍ୟତମ । ଏହା ରାଇକିଆ ଅଞ୍ଚଳରୁ 18 କିଲୋମିଟର ଦୂରରେ ଅବସ୍ଥିତ ଓ ଏହା ଏକ ପିକ୍ନିକ ସ୍ଥଳୀ ଭାବରେ ଅଞ୍ଚଳରେ ପ୍ରସିଦ୍ଧ । ଏଠାରେ ବନ୍ୟା ଜନ୍ତୁ ଓ ପକ୍ଷୀ ମାନଙ୍କ ମଧ୍ୟ ସମାଗମ ରହିଥାଏ । 
 ଶିକ୍ଷା  
ସହରରେ ଏକ ଡିଗ୍ରୀ ମହାବିଦ୍ୟାଳୟ ସହ ବାଳକ ହାଇସ୍କୁଲ, ବାଳିକା ହାଇସ୍କୁଲ ଓ ଇଂରାଜୀ ମିଡିଆମ ସ୍କୁଲ ସମୂହ ରହିଛି । ଏଠାରେ ସରକାରଙ୍କଦ୍ୱାରା ସ୍ଥାପିତ କନ୍ୟାଶ୍ରମ ମଧ୍ୟ ରହିଛି । 
 ଜନସଂଖ୍ୟା  
ରାଇକିଆର ଜନସଂଖ୍ୟା ୨୦୧୧ ଜନଗଣନା ଅନୁସାରେ ୭୮୦୯ ରହିଥିଲା ।http://www.census2011.co.in/data/village/417542-raikia-orissa.htmlଏହା ମଧ୍ୟରୁ ପୁରୁଷ ସଂଖ୍ୟା ୩୬୬୦ ଥିବା ବେଳେ ମହିଳା ସଂଖ୍ୟା ୪୧୪୯ ରହିଥିଲା । ୬ ବର୍ଷରୁ କମ ସଂଖ୍ୟା ଏଠାରେ ୧୦.୮୬% ଥିଲା । ରାଇକିଆର ସାକ୍ଷ୍ୟରତା ହାର ୮୫.୨୦ ରହିଥିଲା ଯାହା ଜାତୀୟ ହାର ଓ ଓଡ଼ିଶାର ହାରଠାରୁ ଅଧିକ । 

 ଆଧାର 

ଶ୍ରେଣୀ:କନ୍ଧମାଳ ଜିଲ୍ଲାର ଗାଆଁ ଓ ସହର